alexandrainst/scandi-wiki huggingface dataset:
Sørkjosen

Sørkjosen (kvensk: Rässikäinen, nordsamisk: Reaššegeahči) er et tettsted i Nordreisa kommune i Troms og Finnmark. Tettstedet har  innbyggere per 1. januar , og ligger ved E6, på vestsiden av Reisafjorden, rundt fem kilometer nordvest for kommunesenteret Storslett.

Sørkjosen har havn for fiskebåter og småbåter, og er utgangspunkt for lokale båtruter.  Sørkjosen lufthavn, som ligger mellom tettstedet og fjorden, har daglige avganger til Tromsø, Hammerfest og Kirkenes.

Tunnelen mellom Sørkjosen i nord og Langslett i sør antas å være ferdigstilt i 2018. Drivingen av den om lag 11 km lange tunnelen tok til i januar 2014. Tunnelen er statsfinansiert og totalkostnad beregnes til 852 millioner kroner.

Navnet 
Både på sør- og nordsiden av Reisafjorden ligger en kjos. De norske navna er henholdsvis Sørkjosen og Nordkjosen. Langs E6 mellom disse ligger kommunesenteret Storslett.

Det kvenske navnet på Sørkjosen er Rässikäinen, eller bare Rässi, som betyr 'lav sjøstrand, utleire'. Tilknyttede kvenske stedsnavn i området er Rässinvaara (Sørkjosfjellet) og Rässikäisenmukka (bukt ved Møllerelvas utløp mellom Sørkjosen og Jubelen). Rässi-navnet finner vi også blant annet ved elvemunningen i Skibotn i Storfjord kommune, hvor elva har ført store mengder sand til området.

Det samiske navnet Reaššegeačhi betyr omtrent det samme som det kvenske; utleire(enden). Det norske navnet, Sørkjosen, har med andre ord ikke samme betydning som tettstedets kvenske og samiske navn.

Næringsliv 
Sørkjosen har et relativt rikt næringsliv med butikker, overnattingsmuligheter, bilverksted og annet innenfor salg og service.

Reisafjord hotell, Henriksen Gjestestue, North of Lyngen og Nordreisa utleie byr på overnatting/rom sentralt i Sørkjosen. Av butikker finner vi Europris, Kronebutikken, Felleskjøpet og Nordsjö idé- og design. I tillegg er På Taket Kafé, Reisa Bilsenter, Mekonomen Sørkjosen, Evolv AS, Betongservice, Motor- og marine og Reisa trafikkskole blant de som har tilholdssted i bygda. Statoil 1-2-3 og Shell har utsalg av drivstoff ved selvbetjente stasjoner.

Elektrisitetsdistributørene Ymber, 3net og Kvænangen Kraftverk, samt regnskapsbyrået OK Bedriftsconsult, har sine kontor i Sørkjosen.

Jord- og leirras i 2015 
Natt til søndag 10. mai 2015 gikk det et kilometerlangt jord- og leirras langs sjøkanten mellom Sørkjosen og Jubelen, som sperret Europaveg 6 over en lengre periode og førte til at flere husstander ble evakuert. Videre førte raset til store ødeleggelser; En molo, en kai og en brygge, samt deler av europaveien raste på havet. Ingen menneskeliv gikk tapt. Årsaken til raset skal ha vært steinfylling i sjøen som følge av veiarbeid i forbindelse med tunnelbygging.

Noen kilometer lengre sør gikk leirskredet i Sokkelvika i 1959, som feide flere hus på havet og krevde ni menneskeliv.

Referanser

Eksterne lenker
 Sørkjosen lufthavn.
 Kart fra SSB over tettstedgrenser i Troms.

Tettsteder i Troms og Finnmark
Bosetninger i Nordreisa
Al-Amarah

Al-Amarah (arabisk:العمارة; også kjent som Al ‘Amārah, Amarah eller Amara) er en by i Øst-Irak med ca. 420.000 innbyggere (estimert 2005). Al-Amarah er det største handelssenteret langs Tigris sør for Bagdad.

Byen er handel og administrasjonssenteret for landbrukssektoren i regionen, kjøttproduksjon, ull og skinn. Al-Amarah er også kjent for veving og sølvarbeid.

Eksterne lenker 
 
 Encyclopaedia of the orient

Byer i Irak
Byer ved Tigris
Guvernementet Maysan
Fort Worth

Fort Worth er hovedstaden i Tarrant County i delstaten Texas i USA. Byen er den sjette folkerikeste i Texas med ca. 910 000 innbyggere (2019). Sammen med Dallas danner Fort Worth og flere andre byer et av USAs største storbyområder, som kalles Dallas/Fort Worth Metroplex eller lokalt kort og godt «The Metroplex».

Historie
Som navnet antyder, var Fort Worth fra begynnelsen en militærleir, men byen har blitt mest kjent som en av de fremste cowboy-byene, med omfattende kveghandel. Etter at man begynte å utvinne olje i vestre Texas ble også denne bransjen en del av Fort Worths identitet.

Kommunikasjon
Fort Worth har sammen med Dallas gitt navn til en av verdens største og mest trafikkerte lufthavner, Dallas-Fort Worth International Airport, som ligger mellom de to byene.

Kjente personer fra Fort Worth
 Larry Hagman
 Wallace Langham
 Townes Van Zandt
 Oliver Taylor Hawkins

Referanser

Eksterne lenker 
 
  

Byer i Tarrant County
 
Bosetninger etablert i 1849
1849 i Texas
Byer i Texas
Arne M. Sølvberg

Arne Mathiasson Sølvberg (født 30. november 1950 i Stryn) er en norsk folkemusiker (hardingfele, fele og fløyter) og danser, begge deler innen  Nordfjordtradisjonen.  Han har grunnfag i folkedans ved NTNU og har mottatt  arbeidsstipend i til sammen hele 5 år fra Statens kunstnerstipend. Han har vunnet Landskappleiken to ganger, i 1989 på vanlig fele og i 2004 innen dans sammen med kona Asbjørg. Har vært dommer på mange kappleiker både i spill og i dans.  I perioden 1989 til 1994 var han fylkesmusiker i Sogn og Fjordane. Han har spilt en rekke konserter med Rikskonsertene og opptrådt i flere europeiske land og i USA. Som musiker opptrer han som regel enten alene eller sammen med gitarist Øyvind Lyslo eller som leder for spelemannslaget Fjelljom.

Han har gitt ut tre album med slåtter kun framført på hardingfele eller fele. For det ene, Nordfjordslåttar, vant han Spellemannprisen 1996 i klassen folkemusikk/gammaldans.  Av øvrige priser har han mottatt kulturprisen for Stryn kommune 1994, Sogn og Fjordane ungdomslag sin ærespris i 2000, Folkemusikkprisen for Sogn og Fjordane 2006 og Hilmarprisen 2013. I tillegg til å være frilans musiker og danser har han hatt deltidsstilling som felelærer ved Stryn kulturskule og i perioder ved Firda vidaregående skule. Han har dessuten hatt en rekke kurs og forelesinger, blant annet ved Ole Bull-akademiet, og har vært sensor for folkemusikkstudenter ved Norges musikkhøgskole. I perioden 2004-2007 var han leder i Rådet for folkemusikk og folkedans. Sitter i styret for Førde Internasjonale Folkemusikkfestival og i styret for Opera Nordfjord.

I desember 2010 mottok Sølvberg H. M. Kongens Fortenestemedalje i sølv for sin innsats for norsk folkemusikk. På kong Olav V sin 80-årsdag 2. juli 1983 fremførte 150 spelemenn Sølvbergs spesialverk for anledningen, Kongeslåtten. Har også laget en rekke andre nye slåtter, og mange av dem er utgitt på plate. Sølvberg ble hedersmedlem i FolkOrg 2012.

Diskografi 
 To LP-plater med folkemusikk og gammeldans på 1970-tallet.
 Syngande strenger (1990) med gitarist Øyvind Lyslo
 Nordfjordslåttar (1996), solo fele, hardingfele og tussefløyte 
 Song og spel i Stryn (1997), med spelemannslaget Fjelljom 
 Kveik (2005), solo fele og hardingfele
 Din og hass far sin (2010), med spelemannslaget Fjelljom
 Ved Jakupsteinen (2010), med trekkspiller Kjell Plassen
 Korri korri (2012) med spelemannslaget Fjelljom
 Ny glød (2013), solo på tarmstrengsfeler

Referanser 

Norske folkemusikere
Norske fiolinister
Norske dansere
Vinnere av Spellemannprisen
Personer fra Stryn kommune
Fødsler i 1950
Transamericapyramiden

Transamericapyramiden er den høyeste og lettest gjenkjennelige skyskraperen i bybildet til San Francisco. Skyskraperen rager 260 meter over bakken og inneholder 48 etasjer med butikk- og kontorlokaler. Bygningen ble påbegynt i 1969 og sto ferdig oppreist i 1972. Den er for tiden regnet som den 76. høyeste bygningen i verden (2007).

Selv om bygget ikke lenger er hovedkvarteret til Transamerica Corporation har bygget fremdeles nær tilhørighet til selskapet og er en del av selskapets logo. Bygningen skaper ofte assosiasjoner til San Francisco og har etterhvert blitt et av de mange symbolene på byen. Bygget ble tegnet av arkitekten William Pereira, og møtte mye motbør under planleggingen og byggingen. I 1999 ble Transamerica Corporation oppkjøpt av det nederlandske forsikringsselskapet AEGON. Da de ikke-forsikringsrelaterte delene av det som tidligere var Transamerica ble solgt til GE Capital, beholdt AEGON bygningen for investeringsformål.

Bygningen er en høy, firesidet pyramide med to fløyer på hver sin side av bygget. Fløyen på østsiden av bygget inneholder en heissjakt, mens fløyen på vestsiden inneholder trapper og et røyktårn. Toppen av bygningen er et spir som inneholder fire kameraer rettet mot hver sin himmelretning, og som fungerer som en virtuell utsiktsplattform. Fire skjermer i resepsjonen viser utsikten fra disse kameraene hele døgnet. Bygningen inneholder også en utsiktsplattform i 27. etasje, men denne ble stengt etter terroristangrepene 11. september 2001, og erstattet med den virtuelle utsiktsplattformen. Toppen av bygget er dekket med aluminiumsplater. Rundt juletider, høsttakkenfesten («Thanksgiving») og uavhengighetsdagen, 4. juli, blir det tent et sterkt, hvitt lyst på toppen av bygningen.

Transamericapyramiden var den høyeste skyskraperen vest for Mississippi-elven i perioden 1972–1974 (overgikk Bank of America Center i San Francisco), da det ble forbigått, noe ironisk, av Aonsenteret i Los Angeles, som ble tegnet av Pereiras tidligere forretningspartner Charles Luckman.

Bygningen er regnet for å ha vært mål for terroristangrep som ble avverget i 1995.

Eksterne lenker 
 

Byggverk i San Francisco
Skyskrapere i USA
Norges Wrestlingforbund

Norges Wrestlingforbund (NWF) er Norges første wrestlingforbund. Forbundets mål er å fremme interessen for wrestling i Norge og representere norsk wrestling internasjonalt. NWF er tilknyttet Union of European Wrestling Alliances (UEWA) og har talentutveksling med andre forbund som tilhører denne organisasjonen.

Norges Wrestlingforbund arrangerer show hovedsakelig i Oslo, men har også arrangert show i Bergen, Trondheim, Hamar og Nord-Norge. Det første norske wrestlingshowet ble avholdt 18. oktober 2001. 

NWF driver den eneste wrestlingskolen i Norge; den ble startet opp av Erik Isaksen i 1999. Norges Wrestlingforbund teller idag over 50 medlemmer med ca. 20 aktive kvinnelige og mannlige utøvere. Mange av dem har konkurrert utenlands, deriblant Erik Isaksen, Daniel Sebastian, Bjørn Sem, Miss Mina, Aron Frost, Victor Dale og Garm Støylen.

Norges Wrestlingforbund deler ut to offisielle titler; individuell norgesmester og norgesmestre i lagwrestling (Tag team). NWF er underlagt UEWA, og følgelig kan wrestlere fra NWF konkurrere om europamestertitler. Erik Isaksen ble kåret til europeisk mester i tungvekt i november 2015, og T-Jay ble europeisk cruiserweight-mester i august 2017.

Norgesmestre

NWF Norgesmester 

Norgesmestre i wrestling i kronologisk rekkfølge:

NWF Tag-team Norgesmestere 
I 2008 ble det ikke avholdt tag-team turnering, siden tidligere mester Isak Rain (Isak Bjerknes) omkom i en bilulykke i oktober 2007. Året etterpå lanserte NWF et minnetrofé til ære for Isak Bjerknes. 

I forkant av NM i tagwrestling er det tradisjon at tag-teamtitlene fristilles fra de regjerende mesterne, og gis til de som måtte gå seirende ut av finalen.

Norgesmestere i tag-team wrestling i kronologisk rekkefølge:

NWF Ungt Blod-mestere

Internasjonale titler

UEWA Heavyweight Champion

UEWA Cruiseweight Champion

Eurostars Europamester

Italian Wrestling Superstar Interkontinentalmester

WAW World Heavyweight Champion

Fight Club Finland Champion

Bilder

Referanser

Eksterne lenker
 

Profesjonell wrestling
Norske idrettsforbund
Etableringer i 2001
Acklins

Acklins er en øy og et distrikt i Bahamas. 

Distriktet er øygruppen som ligger i den grunne lagunen Bight of Acklins, og hvor Acklins er den største øya. Andre øyer i denne gruppen er Crooked Island, Long Cay (tidligere 'Fortune Island') og ''Castle Island.

Øygruppen ble befolket rundt 1780 av amerikanske lojalister. De etablerte plantasjer for bomullsdyrking, og sysselsatte på det meste over 1000 slaver. Etter at slaveri ble forbudt i det britiske imperiet var ikke bomullsdyrkingen lenger lønnsom. En annen historisk viktig næringsvei på øyene som ikke lenger er lønnsom er svamp-dykking.

Bahamas' distrikter
Berry Islands

Berry Islands er ei øygruppe og et distrikt i Bahamas

Bahamas' distrikter
Kongsberg Maritime

Kongsberg Maritime er en teknologibedrift i Kongsberg Gruppen. Bedriften leverer systemer for posisjonering, overvåking, navigasjon og automasjon til handelsflåte og offshore installasjoner. Viktige produkter inkluderer dynamisk posisjoneringsystemer, automasjons og overvåkningssystemer, prosessautomasjon, satellittnavigasjon, skips- og prosessimulatorer og hydroakustikk. Viktige markeder inkluderer land med stor offshore og verftsindustri.

Historie 

Kongsberg Maritimes historie går tilbake til grunnleggingen av Autronica i 1957. Deres første alarmsystem ble levert i 1959. Bedriften stammer fra sammenslåingen av de tidligere bedriftene, Kongsberg Simrad (tidl. Simrad Albatross), Kongsberg Maritime Ship Systems (tidl. Autronica og Norcontrol) og Simrad. Kongsberg Maritime har i årenes løp kjøpt opp mange velrenomerte maritime og offshore-relaterte bedrifter, og inkluderer nå tidligere bedrifter som:

 Autronica
Contros
Embient
 GeoAcoustics
 Hydroid Inc.
 KonMap
 Mesotech
 Norcontrol
 Rolls-Royce Marine Power Operations
 Seatex
 Simrad

Produkter 
Kongsberg Maritime leverer teknologi og utstyr til fartøysposisjonering, overvåkning og automatisering til handelsflåter og offshore installasjoner. Det mest kjente produktet er systemer innen dynamisk posisjonering av maritime fartøyer, hvor bedriften er markedsledende, men det er flere andre kjente produkter/systemer som produseres av selskapet.

Dynamisk posisjonering og navigasjon systemer
Hydroakustikk, undervannsfartøyer & systemer
Skipsautomation 
Alarm, overvåking og kontrollsystemer
Bevegelsessensorer, GPS, AIS and posisjons referensesystemer 
Marinesystemer 
Prosessautomation 
Følere for trykk og temperatur
Tankmåling
Dekkmaskineri og skipskraner
Propeller, thrustere og vannjet
Ror, styremaskiner & stabilisatorer
Sonar
Ekkolodd
Fangstkontrollsystemer for fiskefartøyer
Vitenskapelige produkter for fiskeriforskning

Referanser

Eksterne lenker
Kongsberg Maritime offisiell hjemmeside

Navigasjon
Elektronikkselskaper
Norske IT-selskaper
Kongsberg Gruppen
Barbie Bones

Barbie Bones var et rockeband fra Bergen som eksisterte i perioden 1987 til 1993. Bandet startet under navnet Monalisa Overdrive, og ga ut to album før det ble oppløst. Under sitt første navn ga de ut EP-en Shake Me Hip i 1988. De skiftet deretter navn til Barbie Bones og ga i 1990 ut sitt første album Brake For Nobody på EMI. Platen ble gitt ut i store deler av verden, og bandet spilte konserter rundt i Europa og USA. Bandets andre album, Death In The Rockinghorse Factory, ble gitt ut i 1992 og førte til at bandet vant Spellemannprisen 1992 i klassen rock. Til tross for gode kritikker, oppnådde ingen av albumene de store salgstallene. Dette kombinert med problemer med oppfølgingen fra plateselskapet, førte til at bandet ble oppløst i 1993. Bandet har siden hatt enkelte gjenforeningskonserter, blant annet i forbindelse med en jubileumskonsert for utestedet Garage i Bergen i 2000 og på Nattjazz i 2006.

Medlemmer 
 Yngve Sætre: vokal
 Dag Igland: gitar
 Sveinung Igesund: tangenter
 Rune Kogstad: slagverk
 Geir Luedy Andersen: bass (-1989)
 Espen Lien: bass (1989–)

Diskografi 
 Brake for Nobody (EMI, 1990)
 Death in the Rockinghorse Factory (EMI, 1992)

Eksterne lenker 
 Biografi fra Norsk pop- og rockleksikon
 Omtale av "Brake For Nobody" på Allmusic.com
 Soga um Barbie Bones – Fritt etter minnet åt skalden Sveinung Leifson Igesund

Norske rockegrupper
Vinnere av Spellemannprisen
Band etablert i 1987
Bjørn Sand

Bjørn Hjalmar Sand (født 19. september 1928) er en norsk revyforfatter, filmforfatter og skuespiller. Han er mest kjent for sin rolle som Stutum, som var fast innringer i Totto Osvolds programmer på NRK radio fra 1972 til 1994. Sketsjene ble gitt ut på albumet Stutum Speaking, som vant Spellemannprisen 1973 i åpen klasse.

Bakgrunn og virke 
Bjørn Sand startet sin karriere innen revy i 1950-årene og samarbeidet blant annet med Einar Schanke og Alfred Næss. Sammen med svigerfar Bias Bernhoft skrev han manus til flere norske filmkomedier i 1960- og 1970-årene, blant annet til Operasjon Sjøsprøyt og Operasjon Løvsprett. Sand skrev teksten til Chat Noirs familieforestilling Davy Crockett med melodier av Arne Bendiksen i 1966. Han sto for manus og regi på To Norway, Home of Giants, som var Norges bidrag til Festival Rose d'Or (fjernsynsunderholdningsfestivalen i Montreux). Som skuespiller spilte han bl.a. i filmer som Mannen som ikke kunne le fra 1968 og Norske byggeklosser fra 1972.

Bjørn Sand var bror av skuespiller Rolf Sand og gift med tidligere skuespiller, nå innehaver av tobakksforretning, Unni Bernhoft (Sand).
Han er faren til skuespilleren Simen Sand og TV-produsent Jon Ola Sand.

Diskografi

Album 
 Stutum Speaking (1973)
 Stutum 2 (1973)
 Sommersafari og Waldorf (1976)
 Stutums verste! (1995)

Referanser

Eksterne lenker 
 
 

Norske skuespillere
Norske komikere
Norske revyforfattere
Vinnere av Spellemannprisen
Kristiansund idrettshall

Kristiansund idrettshall er en idrettshall som ligger ved Folkeparken på Gomalandet i Kristiansund. Hallen inneholder 8 basketballkurver, 4 volleyballnett, 2 stk 5-meters mål, 2 stk håndballmål, klatrevegg, elektronisk poengtavle, musikkanlegg samt 6 garderober med tilhørende dusjer. Idrettshallen ligger vegg i vegg med Atlanterhavsbadet, og like ved Atlanten stadion.

Se også
 Atlanten stadion
 Atlanterhavsbadet

Eksterne lenker
 Om idrettshallen på Kristiansund kommunes hjemmeside

Idrettsanlegg i Kristiansund
Idrettshaller i Norge
Nordvesthall1

Nordvesthall1 er en idrettshall som ligger ved Folkeparken på Gomalandet i Kristiansund. Hallen er et samarbeidsprosjekt mellom Clausenengen Fotballklubb og SpareBank1 Nordvest. Den består av en innendørs treningshall for fotball på 64 x 40 meter med kunstgress, og en vanlig idrettshall på 20 x 40 meter. Hallen ligger like ved Atlanten stadion og Kristiansund idrettshall.

Se også
 Atlanten stadion
 Kristiansund idrettshall
 Clausenengen Fotballklubb

Referanser

Idrettsanlegg i Kristiansund
Fotball i Møre og Romsdal
Idrettshaller i Norge
Tujaslekten

Thuja koraiensis
 Thuja occidentalis
 Thuja plicata
 Thuja standishii
 Thuja sutchuenensis

Tujaslekten er en av fire delgrupper av nåletrær i sypressfamilien. Av tujatrærne er det tre arter som kommer fra Asia og to som er fra Nord-Amerika.

Tujabladene er eviggrønne og skallaktige, unntatt små frøplanter, der de har nåleaktige blader. Skallene er lagt i fire rader oppover kvistene. Tujaartene er mat for forskjellige dyr, som larver og forskjellige sorter sommerfugler.

Hankonglene er små og lite iøynefallende og er på tuppene av kvistene. Hunkonglene er i begynnelsen lite iøynefallende, men vokser til omtrent 1-2 cm med 6-12 overlappende, tynne, læraktige skjell.

Veden til tujaene er lys, myk og aromatisk. Det kan kløyves lett og motstår råte. Veden har blitt brukt til mange forskjellige ting, som å lage bokser som frastøter seg møll, til å kurere helvetesild. Stolper av tujaer og også ofte brukt til å lage gjerdestolper og rekkverk.

Bladene til tujaene er rik på vitamin C, og ble brukt av indianere og tidlige europeiske pionèrer som en kur for skjørbuk. Bladene ble brukt til å lage en te som ble konsumert.

Tujaolje har tradisjonelt blitt brukt i de tropiske traktene til å hjelpe med å kurere ringorm, kjønnsvorter eller vanlige vorter samt infeksjon med gjærsopp. Tujaoljen har også antibakterielle egenskaper.
Tuja inneholder stoffet tujon som er et kjemisk stoff med egenskaper som ligner på legemiddel-familien benzodiazepiner, og kan derfor være helseskadelig ved oralt inntak av en viss mengde. Stoffet er det som gir tujaen sin karakteristiske mentol-lingnende lukt og finnes også i absint. Tuja er også et populært homeopatisk middel (dvs. alternativ medisin) som påstås å behandle forskjellige psykologiske og fysiologiske tilstander.

Tujaarter

Nordamerikanske 
 Østamerikansk tuja (Thuja occidentalis)
 Kjempetuja (Thuja plicata)

Asiatiske 
 Koreatuja (Thuja koraiensis)
 Japantuja (Thuja standishii)
 Sichuantuja (Thuja sutchuenensis)

Referanser

Eksterne lenker 
 
 Hus, hjem & hage – Tuja
 Urtekilden – Tuja
 Plant for a future - Tuja (engelsk)

Sypressfamilien
Koldjomfru

Koldjomfru er en eldre betegnelse på en kvinne som har ansvar for koldanretningen (koldtbord, kalde anretninger) i en restaurant eller på et hotell.

Oldjomfru er også en betegnelse innen hotellbransjen og hun hadde ansvar for renholdet og alle typer tøy, fra sengetøy til duker og uniformer.

Yrkesbetegnelsen var også kjent med motsatt fortegn, varmjomfru, og var altså en kvinne i restaurant eller på hotell som hadde med anretting av varm mat å gjøre.

Historiske beskjeftigelser
Horeca-yrker
Wibutee

Wibutee (etablert 1996 i Trondheim) er en crossover-jazz-gruppe bestående av Rune Brøndbo (synth og elektronikk), Wetle Holte (trommer og perkusjon) og Håkon Kornstad (saksofon). Bandet har hittil gitt ut fire album.
Den opprinnelige besetningen (1996) var med Per Zanussi, Holte og Kornstad.
Gulleiv Wee spilte elektroniske instrumenter (2000). Så etablerte man eget utgiverbyrå, Sonne Disc.

Diskografi
Newborn Thing (Jazzland, 1999).  Med Live Maria Roggen vokal og Erlend Skomsvoll pianoer.
Eight Domestic Challenges (Jazzland, 2001).  Med Brøndbo som gjest.
Playmachine (Jazzland, 2002)
Sweet Mental (Sonne Disc, 2006).  Ble nominert til Spellemannprisen i åpen klasse.

Referanser

Norske jazzgrupper
Jan Erik Dammerud

Jan Erik Dammerud (født 1961) spilte keyboard med Totengruppen «Baiage» på slutten av 1970-tallet. Han har siden vært involvert som pianomann i tallrike musikalske sammenhenger, som spenner fra gospel og revy til hardrock. Han har siden 2006 spilt keyboard i Namsosgruppen «Dr. Batt Band.»

Diskografi

Baiage 
 Baiage X 4 (1979)

Dr. Batt Band 
 Sommersangen (2014)
 Kjærlighetssang i Am (2015)

Deltar på 
 Continental Records: NM for Rockeband 1979 (1979)
 NorDisc: 15 originale norske topper (1980)

Norske pianister
Fødsler i 1961
Øyvind Gravdal

Øyvind Gravdal (født 26. juli 1963) er en norsk musiker (saksofon og fløyte) og komponist. Sammen med Petter Moen startet han i 1996 Lyriaka, et prosjekt hvor de setter musikk til dikt laget av barn. Prosjektet har gitt ut sju album og vant Spellemannprisen 1997 i klassen barneplate for Livet i Lyriaka som var det første albumet. Har etter dette blitt nominert to ganger i kategorien beste barneplate.

Gravdal er dessuten komponist og leder i sitt eget jazzorkester, Øyvind Gravdal Band, som ga ut albumet In the Tree i 2005. Foruten Gravdal på saksofon og fløyte, består bandet av David Skinner (piano), Roy Nikolaisen (trompet og flygelhorn), Jon Arne Bjørnstad (vokalist), Audun Ellingsen (bass) og Knut Aalefjær (trommer). I tillegg er han medlem av Pastor Wang Quintet. Spilt med Geir Wentzel i en årrekke.


Diskografi

Sammen med Petter Moen / Lyriaka 
 Livet i Lyriaka (1997)
 Boken som synger seg selv (2002)
 Lyriakafabrikken – og jakten på de magiske versene (2003)
 Ord gjennom is... Lyriakafabrikken på reise i Egrondalen (2004)
 Lyriaka – og hunden fra Horrgatark (2006)
 "Lyriaka i jungelen – og jakten på verdens sterkeste barnedikt"
" Lyriaka på sirkus"  (2011)

Øyvind Gravdal Band 
 In the Tree (Ponca Jazz Records, 2005)

Eksterne lenker 
 Hjemmesider til Lyriaka
 Reverock
 Øyvind Gravdal Band

Norske komponister
Norske jazzsaksofonister
Norsk barnekultur
Vinnere av Spellemannprisen
Fødsler i 1963